Peter Eisenman
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Peter Eisenman er en amerikansk arkitekt. Har med sine teoretiske arbeider hatt vesentlig innflytelse på utviklingen av en dekonstruktivistisk arkitektur. Selv benytter han begrepet dekomposisjon om sine egne prosjekter som er formet i bevisst kontrast til vedtatte konvensjoner om en bygnings indre sammenheng og logiske struktur, som Wexner-senteret ved Ohio State University i Columbus, Ohio (1989).
Relativt få av hans tegnede prosjekter er blitt oppført. Et som imidlertid er kommet til utførelse, er det store Holocaust-monumentet i Berlin, like ved Brandenburger Tor. Her på et 19 000 m2 stort område er det plassert 2 751 store betongminnesteinener av forskjellig høyde, alle med grunnflate på 2,83 m x 0,98 m. Monumentet som har vært sterkt omdiskutert, skal være et «stillhetens sted», et sted som maner til ettertanke. Les mer i Store norske leksikon arkitektur i USA arkitekturhistorie  dekonstruktivisme